قائدِ_سرائیکستان،_حمید_اصغر_شاہین
او وی ہک وقت ھا جڈاں اساں حمید اصغر شاہین سئیں دی قیادت اچ ہک فیصلہ کیتا ھئی اوں ویلھے اساں ایس کیو ایم اچ کم کریندے ھاسے بہوں پرانڑیں گال اے جو ہر وڈے شھر اچ ونج کیں صرف ڈاہ پندرہ منٹ واسطے روڈ بند کریسوں اے ھئی ایس کیو ایم دی عوام اگاہی مہم جیرھی کمیٹی بنڑی حمید اصغر شاہین صاحب دی قیادت اچ جیندے ممبرہن مجاھد جتوئی جمشید دھریجہ سیف اللہ بیقرار تیں میں اکبر ملکانڑیں پہلی میٹنگ اچ ساکوں پہلی دعوت سیف اللہ خاں مستوئی نے جیرھا اوں ویلھے فاضل پور دا چئیرمین ھا اوں ڈتی جیندی قیادت اچ اساں سویلے ونج کیں فاضل پور شھر دا مین روڈ بند کرکیں عوام کوں سرائیکی صوبے دا پیغام ڈیونڑان ھا اوں ویلھے اوائیل اچ حمید اصغر شا ہین مزاحمتی عمل بہوں کریندے ھن چنانچہ پروگرام اے بنڑیا مجاھد جتوئی تیں جمشید دھریجے تیں اوڈاھو خان پور توں اونڑاں ھانیں طئے اے تھیا سارے رات کوں فاضل پور سیف اللہ خاں مستوئی کنیں اویسو کجھ لوکیں نال مزاکرات وی تھیونڑیں ھن اساں اپڑیں میٹنگ وی کرگھنسوں حمید اصغر شاہین ترائے ڈیہنہ پہلے سیف اللہ خاں مستوئی کنیں ونج کیں مختلف لوکیں کوں ملکیں تکڑی بھا بالی ودے ھن اولوکیں کوں ہمیشہ مزاحمت واسطے تیار کریندے ھن شاہین صاحب نے انہیں تریں جیہاڑیں اچ فاضل پور اچ روڈ بند کرنڑدی پوری کھلبلی مچا ڈتی اوں میزبان سیف اللہ خاں مستوئی دی وی کافی محنت ھئی کیونکہ اواپ بہوں ایکٹیو نوجوان ھا شاہین صاحب دے ہتہیں لگے او مزید سونا بنڑگئے بحرحال ایں تریں جیہاڑیں اچ او راجنپور توں رشید خاں لنگاہ ایڈوکیٹ وی روزانہ اویندا ھا اووی شام تک استاد نذیر فیض مگی دے کٹھے پورا فاضل پور داراجنپور داپریس متحرک تھیگیا ایویں لگدا ھا پورا فاضل پور روڈ تیں اونڑ واسطے تیار تھی گئے ہنیں جیہاڑیں اتھا ئیں رہنڑ الیں ساڈیں اپڑیں وڈکیں کوں اے شاہین دا صاحب دا کم اصلو پسند کئیناں ھا انہیں وی وچ وچاوں اپڑاں کم شروع کرڈتا اوں ساڈی محنت صاف ستھری تحریک دا ناں تشدد الی تحریک جوڑ کیں تھانڑیں دے تھرو پولیس دے کپتان تک اے گال پچوا ڈتی اے شاہین صاحب اتھاں فساد گھتانونڑ چاہندے اساں وی سرائیکی ھئیں کل کلاں کوئی گھاٹا وادھا ایں تحریک نال ساڈا کوئی واسطہ نہ ھوسی چنانچہ ہک ڈیہنہ پہلے ڈیسی کپتان اے سی تھانڑیں نے رل کیں ساڈے اتیں پابندی لا ڈتی سویرے اتھاں کوئی مظاہرہ نہ تھیسی اساں وی سارے فاضل پور پج گیوسے شاہین صاحب نے حال ڈتا وڈی پریشانی تھئی فاضل پور دی پولیس مکمل انوال تھی گئی ساکوں ساڈے میزبان سیف اللہ خاں نے ٹکاونڑ بلہاونڑ کولھوں انکار کر ڈتا اوں اکھیا میں انتظامیہ پولیس کوں ناراض نئیں کرسگدا اور پولیس نے پورا اعلان کرا ڈتا اے چار بندے بہتراے اپڑیں گھریں کوں لگے ونجن اتھاں فاضل پور یاقرب وجوار یاکہیں ھوٹل الے انہیں کوں ٹکایا بلہایا اساں اونکوں ڈھک ڈیسوں جتھاں ہک ڈیہنہ پہلے شاہین نال مجمعہ بندیں دا ہونداھا ہنڑ اساں شاہین صاحب مجاھد جتوئی جمشید دھریجہ میں اکبر ملکانڑیں کلہے دےکلہے بیٹھے ھاسے ساکوں پچھدا کوئی نہ ھا لوک ساکوں پریں کنوں کھڑے ڈہدے ھن اتھائیں پنجاب ہوٹل فاضل پور چوک تیں ہک ہک اپڑیں موھاندرے کوں سڈویوسے کوئی وی نہ ایا ہر کہیں ایہو کجھ اکھیا میاں کون ڈھکییچے اخر میں اپڑیں سنگتی خلیل بھٹی کوں سڈیا او ایا اوں اکھیا کوئی ڈھکیندے بیشک ڈھکے پہلے تساں اتھائیں روٹی کھاوو اساں پنجاب ہوٹل دی چھت تیں میٹنگ کیتی میٹنگ اچ رشید لنگاہ ایڈوکیٹ خلیل بھٹی میڈے کٹھے کوٹلہ مغلاں توں عبدلواحد ملنگ تیں میڈی جیپ دا ڈرئیور عطااللہ مریدانی تیں ڈو صحافی ہک رشید خاں لنگاہ نال ھا بیامیاں صاحب فاضل پوردا غالبن نوائے وقت دابیاخبریں داھا میٹنگ اچ اے طئے تھیا سویلے ڈاہ وجے اساں روڈ بلاک کریسوں بعد اچ اساں روٹی کھادی ساڈا میزبان خلیل بھٹی بنڑیا ایندے بعد خلیل بھٹی ساکوں خفیہ جاہ تیں ساکوں اتھائیں فاضل پور اچ ٹکایا رشید خاں سویلے انونڑ دا اکھ کیں لگا گیا صحافی وی لگے گئے اوندے بعد پولیس چھتی تھی گئی ڈی ایس پی مہر اسحاق سیال وی تھانے اگیا کوئی شاہ صاحب انسپکٹر ایس ایچ او ھا اوندے بعد انہیں خلیل بھٹی کوں وی چا گھدا اتھاں ونج تیں ڈسیا اکبر خاں میڈا دوست وی ھ محسن وی ھ میں اوندی وجہ توں ٹکائے خلیل دے تھرو ایس ایچ او نال میڈی گال تئھی ایس ایچ او نے اکھیا توھاڈے اپڑیں مڑی توھاڈے خلاف ان ہنڑ ایویں کرو اساں توھاکوں راجنپور توھاکوں پجا ڈیندوں اوضلعی ہیڈکواٹر وی ھ توھاڈی گال وی چنگی سنڑیسی میں اکھیئے اتھاں کیا تھیندے اوں اکھیئے اتھاں ساکوں کپتان کھندے اوندے بعد میں فون شاہین صاحب کوں چا ڈتے شاہین صاحب دی کافی تلخی تھئی اے شاہین صاحب اے کھیئے فاضل پور کپتان دے پیو دا شھر اے کیا ول فون بند تھی گئے ول اساں سم گیوں رات کوں ڈو وجے کندھ ٹپ کیں پولیس کونڈا کھولیئے ساکوں گرفتارکیتے میں اکھیئے میڈے ڈرئیور تیں میڈے سنگتی عبد لواحد ملنگ کوں چھوڑ کیں حمید اصغر شاہین کوں مجاھد جتوئی کوں جمشید دھریجےکوں تیں میں اکبر ملکانڑیں کوں پتہ نئیں پولیس کتھاں چاگئی اے تیں کتھاں کتھاں ساری رات رولیئے نیں سویرے رشید لنگاہ اگئے کجھ وکیل اگئیںن صحافی اگئین پچھےنیں مہمان کتھاں ان پتہ لگے پولیس چاگئی اےوت پورے فاضل پور اچ جلوس نکھتے تھانڑیں دا گھراو تھئے ساکوں پولیس تھانڑیں گھن ائی اے باعزت طریقے نال چھڑا کیں پریس کلب گھن ائین پریس کانفرنس کیتی اے ساڈا پیغام کنوائے اوں کنوں وی زیادہ تھئےبیٹری لوتھئ گئی اے. (اکبر ملکاݨی، ٥ جنوری ١٩ء)